
ΤΕΥΧΟΣ ΔΕΥΤΕΡΟ 


Αρ. Φύλλου 2855 


ΑΠΟΦΑΣΕΙΣ 

Αριθμ. 13295/18/ΓΠ 

Εσωτερικός Κανονισμός Λειτουργίας του Προ¬ 
γράμματος Μεταπτυχιακών Σπουδών «Εφαρμο¬ 
γές Μοριακής Βιολογίας-Μοριακή Γενετική, Δια¬ 
γνωστικοί Δείκτες» του Τμήματος Βιοχημείας και 
Βιοτεχνολογίας της Σχολής Επιστη μών Υγείας του 
Πανεπιστημίου Θεσσαλίας. 

ΗΣΥΓΚΛΗΤΟΣΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τιςδιατάξειςτουάρθρου45,παρ. 1 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών κάθε Π.Μ.Σ, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο τουΤμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45» σε 
συνδυασμό με την αρ. 227378/Ζ//22-12-2018 εγκύκλιο 
του ΥΠΠΕΘ. 

3. Την αρ. 8909/18/ΓΠ/14-5-2018 (ΦΕΚ 1953/τ.Β7 
1-6-2018) απόφαση της Συγκλήτου, με την οποία επα¬ 
νιδρύθηκε το Π.Μ.Σ. «Εφαρμογές Μοριακής Βιολογίας- 
Μοριακή Γενετική, Διαγνωστικοί Δείκτες», σε εφαρ¬ 
μογή των διατάξεων του άρθρου 32 του ν. 4485/2017 
(ΦΕΚ 114, Α'). 

4. Την απόφαση της Συνέλευσης του Τμήματος 
Βιοχημείας και Βιοτεχνολογίας στην αρ. 77η/16-5-2018 
συνεδρίαση της, με την οποία καταρτίστηκε ο Κανονι¬ 
σμός Μεταπτυχιακών Σπουδών του Π.Μ.Σ. «Εφαρμογές 
Μοριακής Βιολογίας-Μοριακή Γενετική, Διαγνωστικοί 
Δείκτες», σύμφωνα με τις διατάξεις των άρθρων 30 έως 
37 του ν. 4485/2017(ΦΕΚ 114, Α'). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του Ιδρύματος, αποφασίζουμε: 


Άρθρο 1 

Γενικές Διατάξεις 

Το Τμήμα Βιοχημείας και Βιοτεχνολογίας οργανώνει 
και λειτουργεί το Πρόγραμμα Μεταπτυχιακών Σπουδών 
(Π.Μ.Σ.) «Εφαρμογές Μοριακής Βιολογίας - Μοριακή 
Γενετική, Διαγνωστικοί Δείκτες» από το ακαδημαϊκό έτος 
2018-2019.Το παραπάνω Π.Μ.Σ. εγκρίθηκε και λειτουρ¬ 
γεί σύμφωνα με τις διατάξεις του ν.4485/2017 Ο παρών 
κανονισμός εξειδικεύει και συμπληρώνει τις διατάξεις 
της απόφασης της Συγκλήτου με την οποία επανιδρύ¬ 
θηκε το ΠΜΣ. 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023 με την επιφύλαξη των διατάξεων του 
άρθρου 44 του ν. 4485/2017. 

Αντικείμενο και σκοπός 

Αντικείμενο του Π.Μ.Σ. είναι η υψηλής ποιότητας 
εκπαίδευση, επιστημονική κατάρτιση και ειδίκευση 
επιστημόνων σε θέματα εφαρμογής βιοτεχνολογικών 
μεθοδολογιών και προσεγγίσεων Μοριακής Βιολογίας 
σε ένα ευρύτατο φάσμα επιστημονικών πεδίων που πε¬ 
ριλαμβάνουν τη μικροβιολογία, τη γενετική, την πληθυ- 
σμιακή βιολογία, την ογκολογία, την τοξικολογία, την ια¬ 
τροδικαστική, την αρχαιολογία, την παλαιοντολογία και 
την ανίχνευση γενετικά τροποποιημένων οργανισμών. 
Παρόλο το ευρύτατο φάσμα εφαρμογών της Μοριακής 
Βιολογίας, η μεθοδολογία που εφαρμόζεται σε τόσους 
πολλούς και διαφορετικούς τομείς είναι παρεμφερής. 

Στα πλαίσια αυτά, το Π.Μ.Σ. σκοπεύει να καλύψει ένα 
σημαντικότατο μέρος των αναγκών που προκύπτουν 
από την έλλειψη εκπαιδευμένων στελεχών στους ανω¬ 
τέρω τομείς και να παρέχει αποφοίτους ικανούς να 
σταδιοδρομήσουν σε ερευνητικά κέντρα και ερευνη¬ 
τικά εργαστήρια του δημόσιου και ιδιωτικού τομέα, σε 
Ανώτατα Εκπαιδευτικά Ιδρύματα, σε εργαστήρια ανα¬ 
λύσεων νοσηλευτικών ιδρυμάτων, σε διαγνωστικά κέ¬ 
ντρα, σε εταιρίες βιοτεχνολογίας, σε τεχνολογικά και πε¬ 
ριβαλλοντικά πάρκα και σε εταιρείες ελέγχου ποιότητας 
περιβάλλοντος και τροφίμων. 

Μεταπτυχιακός τίτλος και κατευθύνσεις 

Το Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στις ΕΦΑΡΜΟΓΕΣ ΜΟΡΙΑΚΗΣ ΒΙΟΛΟΓΙΑΣ - 
ΜΟΡΙΑΚΗ ΓΕΝΕΤΙΚΗ, ΔΙΑΓΝΩΣΤΙΚΟΙ ΔΕΙΚΤΕΣ. Στο Π.Μ.Σ. 
δεν υπάρχουν κατευθύνσεις. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2855/17.07.2018 


Άρθρο 2 

Όργανα λειτουργίας του Π.Μ.Σ. 

Αρμόδια όργανα για τη διοίκηση, οργάνωση και λει¬ 
τουργία του Π.Μ.Σ. είναι: 

I. Η Σύγκλητος του Πανεπιστημίου Θεσσαλίας, που 
αποτελεί το αρμόδιο όργανο για τα θέματα ακαδημα¬ 
ϊκού, διοικητικού, οργανωτικού και οικονομικού χαρα¬ 
κτήρα του Π.Μ.Σ., και ασκεί όσες αρμοδιότητες σχετικά 
με το Π.Μ.Σ. δεν ανατίθενται από το νόμο ειδικώς σε 
άλλα όργανα. 

II. Η Συνέλευση τουΤμήματος Βιοχημείας και Βιοτεχνο¬ 
λογίας, η οποία έχει τις εξής αρμοδιότητες που ορίζονται 
στο άρθρο 31 παρ. 3 του ν. 4485/2017: 

α) εισηγείται στη Σύγκλητο διά της Επιτροπής Με¬ 
ταπτυχιακών Σπουδών για την αναγκαιότητα ίδρυσης 
Π.Μ.Σ., σύμφωνα με το άρθρο 32, 
β) ορίζει τα μέλη της Συντονιστικής Επιτροπής, 
γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το ΔΜΣ και 
στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κεφαλαίου. 

III. Η Συντονιστική Επιτροπή (Σ.Ε.) του Π.Μ.Σ., απαρ¬ 
τίζεται από πέντε (5) μέλη ΔΕΠ τουΤμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία και είναι 
αρμόδια για την παρακολούθηση και τον συντονισμό 
της λειτουργίας του Π.Μ.Σ.. 

Η Σ.Ε. συνεδριάζει υπό την προεδρία του Διευθυντή 
Μεταπτυχιακών Σπουδών τουλάχιστον μία φορά το μήνα 
ή όποτε άλλοτε κριθεί τούτο αναγκαίο, με καθορισμένη 
ημερήσια διάταξη. 

Η Σ.Ε. θεωρείται ότι είναι σε απαρτία, όταν είναι παρό¬ 
ντα τουλάχιστον (3) μέλη της. 

Οι αποφάσεις της Σ.Ε. για εισήγηση στη Συνέλευση 
λαμβάνονται κατά πλειοψηφία. Οι αποφάσεις που ανα- 
φέρονται στη λειτουργία του Π.Μ.Σ. λαμβάνονται από 
την Συνέλευση ύστερα από σχετικές εισηγήσεις της Σ.Ε.. 

Σε περίπτωση συζήτησης ειδικού θέματος, η μελέτη 
του οποίου έχει ανατεθεί σε μέλος ΔΕΠ, που δεν είναι μέ¬ 
λος της Σ.Ε. τότε το μέλος αυτό προσκαλείται από τη Σ.Ε. 
να μετέχει σε συνεδρίαση της, χωρίς δικαίωμα ψήφου, 
κατά τη συζήτηση του θέματος ως εισηγητής. 

Στις συνεδριάσεις της Σ.Ε. τηρούνται πρακτικά, από 
ένα μέλος της Γραμματείαςτου Π.Μ.Σ., τα οποία υπογρά¬ 
φονται από όλα τα παρόντα μέλη της αναφερόμενης 
συνεδρίασης. 

Η Σ.Ε. εισηγείται στη Συνέλευση τον ορισμό των μελών 
της τριμελούς Εξεταστικής Επιτροπής της διπλωματικής 
εργασίας κάθε μεταπτυχιακού φοιτητή μετά από πρότα¬ 
ση του επιβλέποντος καθηγητή. 

Κατά τη λήξη της θητείας της Σ.Ε. με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 


οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στη Συνέλευση τουΤμήματος. 

IV. Ο Διευθυντής του Π.Μ.Σ., είναι μέλος της Σ.Ε. και 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματοςγια διετή θητεία. Προεδρεύει 
της Σ.Ε., είναι καθηγητής πρώτης βαθμίδας ή αναπληρω¬ 
τής καθηγητής, είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ 
του ν. 4485/2017 και στον Κανονισμό Μεταπτυχιακών 
Σπουδών. Ο Διευθυντής του ΠΜΣ εισηγείται στα αρμό¬ 
δια όργανα του Ιδρύματος για κάθε θέμα που αφορά 
στην αποτελεσματική λειτουργία του προγράμματος. 
Δεν μπορεί να έχει περισσότερες από δύο (2) συνεχό¬ 
μενες θητείες και δεν δικαιούται επιπλέον αμοιβή για το 
διοικητικό του έργο. 

Άρθρο 3. Εισαγωγή φοιτητών 

Κατηγορίες υποψηφίων 

Στο Π.Μ.Σ. γίνονται δεκτοί κάτοχοι τίτλων πρώτου κύ¬ 
κλου σπουδών Α.Ε.Ι. (Πανεπιστήμια καιΤ.Ε.Ι.) των Σχο¬ 
λών Επιστημών Υγείας, Θετικών Επιστημών, Γεωπονικών 
Επιστημών, Κτηνιατρικής και Πολυτεχνικών Σχολών της 
ημεδαπής κα ή ομοταγών Ιδρυμάτων της αλλοδαπής. 
Δίπλωμα Μεταπτυχιακών Σπουδών δεν απονέμεται σε 
φοιτητή του οποίου ο τίτλος σπουδών πρώτου κύκλου 
από ίδρυμα της αλλοδαπής δεν έχει αναγνωριστεί από 
το Διεπιστημονικό Οργανισμό Αναγνώρισης Τίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα 
με τον. 3328/2005 (Α'80). 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. που 
υπηρετούν στο Π.Θ. μπορούν να εγγραφούν ως υπερά¬ 
ριθμοι και μόνο ένας κατ’ έτος στο Π.Μ.Σ., εφόσον πλη¬ 
ρούν τις παραπάνω προϋποθέσεις και υπάρχει συνάφεια 
του τίτλου σπουδών τους και του έργου που επιτελούν 
στο Π.Θ. Επίσης γίνονται δεκτοί απόφοιτοι Α.Ε.Ι. και 
Α.Τ.Ε.Ι. άλλων ειδικοτήτων υπό προϋποθέσεις συμπλη¬ 
ρωματικών κριτηρίων και συνεκτίμηση αποδεδειγμένης 
επαγγελματικής και ερευνητικής εμπειρίας σε υπηρεσίες 
υγείας, ύστερα από απόφαση της Συνέλευσης του Τμή¬ 
ματος Βιοχημείας και Βιοτεχνολογίας (Τ.Β.Β.). 

Αριθμός Εισακτέων 

Ο μέγιστος αριθμός εισακτέων κατ' έτος ορίζεται σε 25. 
Αυτός ο αριθμός αναγράφεται στην πρόσκληση εκδήλω¬ 
σης ενδιαφέροντος για συμμετοχή στο Π.Μ.Σ. η οποία 
προκηρύσσεται με ανοιχτή διαδικασία από τοΤ.Β.Β. σε 
ημερομηνίες που ορίζονται από την Σ.Ε. του Π.Μ.Σ. 

Για τη διασφάλιση της ποιότητας όλων των κύκλων 
σπουδών, ο μέγιστος αριθμός μεταπτυχιακών φοιτητών 
ανά διδάσκοντα του Π.Μ.Σ. είναι 4. Αντίστοιχα, ο μέγι¬ 
στος αριθμός μεταπτυχιακών φοιτητών στα Π.Μ.Σ. του 
Τμήματος σε σχέση με τον αριθμό των προπτυχιακών 
φοιτητών είναι 0,2 και σε σχέση με τον αριθμό των δι¬ 
δασκόντων είναι 5 (το ποσοστό αυτό μπορεί να τροπο¬ 
ποιηθεί ανάλογα με τον αριθμό εισακτέων του Τμήματος 
κάθε έτος) (άρθρο 45 παρ. 1 β του ν.4485/2017). 




Τεύχος Β' 2855/17.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Κριτήρια και Διαδικασία Επιλογής Εισακτέων 

Τα κριτήρια επιλογής των μεταπτυχιακών φοιτητών 
(Μ.Φ.) είναι αυτά που προβλέπονται στο άρθρο 34 του 
ν. 4485/2017 και αναλύονται ως εξής: 

α. Ο βαθμός πτυχίου με κλίμακα 0-10 και η βαθμο¬ 
λογία σε προπτυχιακά μαθήματα σχετικά με το Π.Μ.Σ. 
(συντελεστής 50%). 

β.Το επίπεδο γνώσης ξένης/ωνγλώσσας/ών, η γνώση 
δεύτερης ξένης γλώσσας, η εκπόνηση πτυχιακής εργα¬ 
σίας, η επαγγελματική εμπειρία, οι δημοσιεύσεις σε επι¬ 
στημονικά περιοδικά, οι ανακοινώσεις σε επιστημονικά 
συνέδρια, η συμμετοχή σε ερευνητικά προγράμματα, 
η κατοχή δεύτερου πτυχίουτεταρτοετούς φοίτησης, η 
κατοχή άλλων Μεταπτυχιακών Τίτλων Σπουδών και η 
συνάφεια των προπτυχιακών σπουδών με το αντικείμενο 
του Π.Μ.Σ. (συντελεστής 30%). 

γ. Η επίδοση των υποψηφίων στην προφορική συνέ¬ 
ντευξη (συντελεστής 20%), που διεξάγεται από την Επι¬ 
τροπή Επιλογής Μεταπτυχιακών Φοιτητών του Π.Μ.Σ., 
η οποία αποτελείται από διδάσκοντες του Π.Μ.Σ., είναι 
5μελής και ορίζεται από τη Σ.Ε. σε κάθε πρόσκληση υπο¬ 
βολής υποψηφιοτήτων. Η βαθμολόγηση των υποψηφίων 
κατά τη συνέντευξη γίνεται βάσει της γενικής αξιολό¬ 
γησης του υποψηφίου σχετικά με την ικανότητα του να 
πραγματοποιήσει μεταπτυχιακές σπουδές. 

δ. Απαραίτητη προϋπόθεση είναι η επαρκής γνώση 
της αγγλικής γλώσσας η οποία τεκμηριώνεται με ένα 
από τους παρακάτω τρόπους: 

• τίτλο σπουδών από Εκπαιδευτικό Ιδρυμα αγγλόφω¬ 
νης χώρας, 

• Πιστοποιητικό ΡίΓ5ΐ 6θΓΐίίίς3ΐθ ίη Εγ^ΝβΡι 

• ΠιστοποιητικόΤοθίΙ με βαθμολογία τουλάχιστον 500 
μόρια (ή 300 με το νέο τρόπο αξιολόγησης) 

■ Πιστοποιητικό ΙΕΕΤ5 με βαθμό 6,5 και άνω 

• Κρατικό Πιστοποιητικό Γλωσσομάθειας (επίπεδο Β2) 

Σε περίπτωση που δεν υπάρχει κάποιο από τα ανωτέ¬ 
ρω πιστοποιητικά, οι υποψήφιοι θα εξετάζονται γραπτώς 
και προφορικώς από επιτροπή που ορίζεται από τη Συνέ¬ 
λευση ώστε να διαπιστώνεται η ικανότητα κατανόησης 
και έγγραφης διατύπωσης στην αγγλική γλώσσα (π.χ. μία 
σύντομη συνέντευξη και ανάγνωση, γραπτή περίληψη 
και σχολιασμός ενός κειμένου). 

Για να γίνει δεκτός ο υποψήφιος στο Π.Μ.Σ. θα πρέπει 
να συγκεντρώνει συνολικά τουλάχιστον βαθμολογία 5/10. 

Η διαδικασία επιλογήςτων υποψηφίων γίνεται από τη 
Επιτροπή Επιλογής Μεταπτυχιακών Φοιτητών ως εξής: 

1.0 Διευθυντής Μεταπτυχιακών Σπουδών ανακοινώ¬ 
νει στον ημερήσιο τοπικό και αθηναϊκό Τύπο και κατα¬ 
χωρεί στην ιστοσελίδα του Πανεπιστημίου Θεσσαλίας 
πρόσκληση εκδήλωσης ενδιαφέροντος. Αυτή περιλαμ¬ 
βάνει τις προϋποθέσεις υποβολής υποψηφιοτήτων, 
τα δικαιολογητικά που πρέπει να υποβληθούν και την 
καταληκτική ημερομηνία υποβολής τους, η οποία θα 
πρέπει να επιτρέπει σε φοιτητές που αποφοιτούν τόσο 
μετά την εξεταστική περίοδο του Ιουνίου όσο και του 
Σεπτεμβρίου να υποβάλλουν αιτήσεις. 

2. Οι ενδιαφερόμενοι υποψήφιοι φοιτητές υποβάλ¬ 
λουν αίτηση στη Γραμματεία Π.Μ.Σ.σύμφωνα με την πρό¬ 


σκληση. Οι υποψήφιοι, μαζί με την αίτηση, υποβάλλουν 
βιογραφικό σημείωμα, αντίγραφο πτυχίου, πιστοποιη¬ 
τικό αναλυτικής βαθμολογίας, πιστοποιητικό γνώσης 
της αγγλικής γλώσσας και οποιοδήποτε άλλο στοιχείο, 
το οποίο θα ενισχύσει την υποψηφιότητα τους (πτυχία 
ξένων γλωσσών, ερευνητικές εργασίες, αντίγραφα συμ¬ 
βάσεων εργασίας ή έργου κλπ) καθώς και τουλάχιστον 
δύο συστατικές επιστολές οι οποίες αποστέλλονται 
απευθείας στη ΓραμματείαΠ.Μ.Σ.. Οι αιτήσεις μαζί με τα 
απαραίτητα δικαιολογητικά κατατίθενται στη Γραμμα¬ 
τεία του Τμήματος είτε σε έντυπη είτε σε ηλεκτρονική 
μορφή. 

3. Η Σ.Ε. καταρτίζει πλήρη κατάλογο με όλους τους 
υποψηφίους και ύστερα από τον σχετικό έλεγχο, απορρί¬ 
πτει όσους δεν πληρούν τα ελάχιστα κριτήρια που έχουν 
καθοριστεί από το Τμήμα και καλεί σε συνέντευξη, όπου 
προβλέπεται, τους προκρινόμενους υποψηφίους που 
έχουν συγκεντρώσει τα προαπαιτούμενα. 

4. Υπότροφοιτου Ι.Κ.Υ. εγγράφονται, στο Α’ εξάμηνο 
του Π.Μ.Σ. καθ' υπέρβαση του προβλεπομένου αριθμού 
και εκτός διαδικασιών επιλογής. 

5. Μετά την ολοκλήρωση της διαδικασίας, καταρτί¬ 
ζεται από την Σ.Ε. ο τελικός πίνακας των επιτυχόντων ο 
οποίος επικυρώνεται από τη Συνέλευση του Τμήματος. 

Άρθρο 4.0ργάνωση σπουδών 
Διάρκεια και Όροι Φοίτησης 

Η χρονική διάρκεια φοίτησης στο Π.Μ.Σ. που οδηγεί 
στη λήψη του Διπλώματος Μεταπτυχιακών Σπουδών 
(Δ.Μ.Σ.) ορίζεται κατ' ελάχιστο στα τρία (3) εξάμηνα, στα 
οποία περιλαμβάνεται και ο χρόνος εκπόνησης και κρί¬ 
σης της μεταπτυχιακής διπλωματικής εργασίας. 

Ως ανώτατος επιτρεπόμενος χρόνος ολοκλήρωσης 
των σπουδών ορίζεται ο διπλάσιος χρόνος της ελάχιστης 
διάρκειας σπουδών. 

Κατόπιν υποβολής σχετικής αίτησης προς τη Συνέ¬ 
λευση του Τμήματος υπάρχει δυνατότητα προσωρινής 
αναστολής σπουδών, που δεν μπορεί να υπερβαίνει τα 
δύο (2) συνεχόμενα εξάμηνα. Κατά την διάρκεια της ανα¬ 
στολής, ο μεταπτυχιακός φοιτητής χάνει την ιδιότητα του 
φοιτητή. Ο χρόνος της αναστολής δεν προσμετραται 
στην ανώτατη διάρκεια κανονικής φοίτησης. Σε εξαι¬ 
ρετικές περιπτώσεις μπορεί να χορηγηθεί παράταση 
σπουδών μέγιστης διάρκειας ενός έτους, κατόπιν αιτι¬ 
ολόγησης προς τη Σ.Ε. του Π.Μ.Σ. και έγκρισης από τη 
Συνέλευση του Τμήματος.Τέλος, για θέματα διαγραφής 
αποφασίζει η Συνέλευση του Τμήματος μετά από πρό¬ 
ταση της Σ.Ε. 

Τέλος, για θέματα διαγραφής (π.χ. λόγω ασθένειας, 
φόρτου εργασίας, σοβαροί οικογενειακοί λόγοι, στρά¬ 
τευσης, λόγοι ανωτέρας βίας) αποφασίζει η Συνέλευση 
του Τμήματος μετά από πρόταση της Σ.Ε. 

Οι εγγραφές των εισαγομένων μεταπτυχιακών φοιτη¬ 
τών αρχίζουν μετά από ανακοίνωση της Γραμματείας του 
Τμήματος στην οποία ορίζεται και η χρονική διάρκεια 
των εγγραφών και τα δικαιολογητικά που απαιτούνται 
για την εγγραφή. 

Οι Μ.Φ. έχουν όλα τα δικαιώματα, τις παροχές και τις 
διευκολύνσεις που προβλέπονται και για τους φοιτητές 

του πρώτου κύκλου σπουδών πλην του δικαιώματος 
παροχής δωρεάν διδακτικών συγγραμμάτων. Το Τμήμα 
οφείλει να εξασφαλίζει διευκολύνσεις σε Μ.Φ. με αναπη¬ 
ρία ή και ειδικές εκπαιδευτικές ανάγκες. 

Πρόγραμμα Σπουδών 

Το πρόγραμμα σπουδών του Π.Μ.Σ. περιλαμβάνει 
θεωρητική διδασκαλία (60 πιστωτικές μονάδες/Ε(ΙΤ5) 
και διπλωματική εργασία (30 πιστωτικές μονάδες/Ε0Τ5). 
Η θεωρητική διδασκαλία καλύπτει το πρώτο και δεύτερο 
εξάμηνο. Ως γλώσσα διδασκαλίας ορίζεται η ελληνική. 
Τα μαθήματα είναι εξαμηνιαία και η διδασκαλία πραγ¬ 
ματοποιείται με θεωρητικές διαλέξεις, σεμινάρια για την 
ενίσχυση των βασικών μαθημάτων του προγράμματος 
σπουδών και παρουσιάσεις εργασιών από τους φοιτητές. 
Κατά τη διάρκεια του πρώτου εξαμήνου πραγματοποι¬ 
ούνται τρεις εργαστηριακές ασκήσεις στα διαφορετικά 
Ερευνητικά Εργαστήρια του Τ.Β.Β., στο πλαίσιο του μα¬ 
θήματος «Βασικές και προηγμένες τεχνικές ανάλυσης 
βιομορίων». 

Η διπλωματική εργασία περιλαμβάνει έρευνα σε θε¬ 
ματική ενότητα που επιλέγεται από τον υποψήφιο και 
εντάσσεται στα επιστημονικά αντικείμενα των μελών 
ΔΕΠ που συμμετέχουν στο Π.Μ.Σ.. Στον Πίνακα 1 παρατί¬ 
θενται οι τίτλοι των μαθημάτων, το εξάμηνο διεξαγωγής 
τους και τα αντίστοιχα Ε(ΙΤ5. 

Πίνακας 1. Τίτλοι μαθημάτων του Π.Μ.Σ., εξάμηνο και 
πιστωτικές μονάδες. 


ΜΑΘΗΜΑΤΑ 

ΕΞΑΜΗΝΟ 

ΠΙΣΤΩΤΙΚΕΣ 

ΜΟΝΑΔΕΣ/ 

Ε(ΙΤ5 

Βασικές και προηγμένες 
τεχνικές ανάλυσης βιομορίων 

Α 

9 

Γονιδιωματική 

Α 

6 

Βιοπληροφορική 

Α 

5 

Νομικό πλαίσιο για την 
Βιοτεχνολογία - Επικοινωνιολογία 

Α 

4 

Εφαρμογές της μοριακής 
βιολογίας στην τοξικολογία, 
την ιατροδικαστική και την 
αρχαιολογία 

Α 

6 

Διαχείριση ποιότητας 

Β 

4 

Εφαρμογές της μοριακής 
βιολογίας στη δημιουργία και 
την ανίχνευση γενετικά τροπο¬ 
ποιημένων οργανισμών 

Β 

6 

Μοριακή διάγνωση γενετικών 
και λοιμωδών νοσημάτων 

Β 

7 

Ανάπτυξη φαρμάκων και 
εξατομικευμένη θεραπεία 

Β 

7 

Καρκινογένεση και μοριακή 
διάγνωση καρκίνου 

Β 

6 

Μεταπτυχιακή Διπλωματική 
Εργασία 

Γ 

30 


Ακολούθως περιγράφεται αναλυτικά το περιεχόμενο 
των μεταπτυχιακών μαθημάτων. 

Βασικές και προηγμένες τεχνικές ανάλυσης βιομορίων 

• Μεθοδολογίες Ρ0Κ 

• Βιβλιοθήκες-Κατασκευή φορέων έκφρασης 

• Τεχνικές στυπωμάτων και υβριδισμού 

• Μικροσυστοιχίες 

• Γενικές χρωματογραφικές μέθοδοι ανάλυσης 

• Χρωματογραφικές μέθοδοι ανάλυσης πρωτεϊνών 

• Ανάλυση μακρομορίων με κυκλικό διχρωισμό, δυνα¬ 
μική σκέδαση φωτός και ΝΜΒ 

• Βασικές αρχές κρυσταλλογραφίας μακρομοριών 

• Ηλεκτροφόρηση και ανοσοαποτύπωση πρωτεϊνών 

■ Διαφορική έκφραση πρωτεϊνών - Φασματοσκοπία 
μάζας 

• Δομική πρωτεομική 

• Κυτταρομετρία ροής- Εφαρμογές 

• Συνεστιακή μικροσκοπία -Εφαρμογές 

• Ανοσοχημικές μέθοδοι προσδιορισμού 

Γονιδιωματική 
•Τεχνικές αλληλούχησης 

• Ανάλυση ανθρώπινου γονιδιώματος και γονιδιωμά- 
των ζωικών οργανισμών 

• Ανάλυση γονιδιωμάτων μικροοργανισμών 

• Ανάλυση γονιδιωμάτων φυτών 

• Ανάλυση γονιδιωμάτων εντόμων 

Βιοπληροφορική 

• Βάσεις δεδομένων 

• Εύρεση ομόλογων ακολουθιών 

• Φυλογένεση 

• Βιοπληροψορική ανάλυση του ιού Ηΐν 

Επικοινωνία της Επιστήμης 

• Μεθοδολογία Επιστημονικής συγγραφής 

• Τεχνικές παρουσίασης και σωστής διατύπωσης 

• Ορθή και αποτελεσματική διάχυση της γνώσης προς 
το ευρύ κοινό 

• Παρουσίαση προσωπικού προφίλ 

• Ανάπτυξη ηγετικών ικανοτήτων 

Εφαρμογές της μοριακής βιολογίας στην τοξικολογία, 
την ιατροδικαστική και την αρχαιολογία 

• Εφαρμογές της μοριακής βιολογίας στην τοξικολογία 

• Προσδιορισμός του κινδύνου της έκθεσης σε τοξι- 
κούς παράγοντες (ΒίεΚ 355Θ55 ιύιθπϊ) 

• Εφαρμογές της μοριακής βιολογίας στην ιατροδι¬ 
καστική 

• Εφαρμογές της μοριακής βιολογίας στην παλαιοντο¬ 
λογία και αρχαιολογία 

Διαχείριση Ποιότητας 

• Νομοθεσία Τροφίμων (Υγιεινή, Ισχυρισμοί Υγείας, 
Ισχυρισμοί Διατροφής κ.α) 

• Αρχές ελέγχου/επιθεώρησης στη Βιομηχανία Τρο¬ 
φίμων 

• Συστήματα Διαχείρισης Ασφάλειας Τροφίμων και 
Βιολογικά Τρόφιμα -Ποιότητα Τροφίμων 

• Παρουσίαση του προτύπου ΕΛΟΤ 1801:2008 

• Παρουσίαση των προτύπων 150 9001:2008 και 150 
14001:2004 

• Παρουσίαση του προτύπου Ι50/ΙΕ6 17025:2005 

Εφαρμογέςτης μοριακής βιολογίας στη δημιουργία και 
την ανίχνευση γενετικά τροποποιημένων οργανισμών 

• Γενετικά Τροποποιημένοι Οργανισμοί: Εισαγωγή 

• Γενετικά Τροποποιημένα Φυτά 

• ΓενετικάΤροποποιημέναΖώα: Οφέλη και Κίνδυνοι ΓΤΟ 

• ΓενετικάΤροποποιημένοι Μικροοργανισμοί-Απελευ- 
θέρωση στο περιβάλλον 

• Γενετικά ΤροποποιημέναΈντομα 

Μοριακή διάγνωση γενετικών και λοιμωδών νοσημά¬ 
των 

• Μοριακή διάγνωση μενδελικών νοσημάτων καιχρω- 
μοσωμικών διαταραχών 

• Μοριακοί έλεγχοι σε πολυπαραγοντικά νοσήματα 

• Διάγνωση διαταραχών ανοσοποιητικού συστήματος 

• Μηχανισμοί βακτηριακής παθογένειας- Καινούριες 
θεραπευτικές προσεγγίσεις 

• Βασικές αρχές μοριακής ιολογίας-Ιικά γονιδιώματα 

• Ανίχνευση ιών ϋΝΑ και ΡΝΑ 

Ανάπτυξη φαρμάκων και εξατομικευμένη θεραπεία 

• Βασικές αρχές δράσης φαρμάκων 

• Πρωτείνικές κινάσες ως στόχοι φαρμάκων 

• Ρυθμιστικά μόρια μεταβολισμού ως φαρμακευτικοί 
στόχοι 

• Βιοδραστικά μόρια 

• Σχεδιασμός νέων φαρμάκων 

• Εικονικός σαρωτικός έλεγχος στη διαδικασία ορθο¬ 
λογικού σχεδιασμού φαρμάκων 

• Κλινικές εφαρμογές φαρμακογενετικής - φαρμακο- 
γονιδιωματική 

Καρκινογένεση και μοριακή διάγνωση καρκίνου 

• Δείκτες καρκίνου σε βιολογικά υγρά 

• Μοριακή διαγνωστική και εφαρμογές στη διάγνωση 
νεοπλασιών 

• Καρκίνος και κυτταρικός μεταβολισμός-Νέοι διαγνω¬ 
στικοί δείκτες και θεραπευτικές προσεγγίσεις 

• Κλινικές εφαρμογές της Μοριακής Διαγνωστικής στην 
ογκολογία. Το παράδειγμα του καρκίνου του πνεύμονα 

• Προοπτικές και μελλοντικές κατευθύνσεις της Μοριακής 
Διαγνωστικής 

Η έναρξη των μαθημάτων του Π.Μ.Σ. πραγματοποιεί¬ 
ται το χειμερινό εξάμηνο. Η διδασκαλία των μαθημάτων 
πραγματοποιείται διά ζώσης και η συμμετοχή των φοι¬ 
τητών είναι υποχρεωτική. Διαπίστωση της παρακολού¬ 
θησης σε ποσοστό μικρότερο του 80% των διδαχθεισών 
ωρών, τους στερεί το δικαίωμα εξέτασης και οδηγεί στην 
επανάληψη παρακολούθησηςτου μαθήματος. Ζητήμα¬ 
τα υγείας ή άλλων κοινωνικών ή οικογενειακών προβλη¬ 
μάτων, τα οποία δυσχεραίνουν την ανελλιπή συμμετο¬ 
χή του μεταπτυχιακού φοιτητή, επιλύονται στη Σ.Ε. του 
Π.Μ.Σ. μετά από σχετική αίτηση του Μ.Φ. και συνεννόη¬ 
ση με το διδάσκοντα. 


Μεταπτυχιακή Διπλωματική Εργασία 

Κατά τη διάρκεια του 2ου εξαμήνου οι Μ.Φ. ενημερώ¬ 
νονται για τα ερευνητικά ενδιαφέροντα των ερευνητικών 
ομάδων που συμμετέχουν στο Π.Μ.Σ.. Πριν την λήξη του 
2ου εξαμήνου, οι Μ.Φ. καταθέτουν αίτηση, στην Γραμμα¬ 
τεία του Π.Μ.Σ., στην οποία αναγράφεται ο προτεινόμε- 
νος τίτλος της μεταπτυχιακής διπλωματικής εργασίας, ο 
προτεινόμενος επιβλέπων και επισυνάπτεται περίληψη 
της προτεινόμενης εργασίας, και ακολούθως η Σ.Ε. ορίζει 
τον/την επιβλέποντα/ουσα αυτής και συγκροτεί Τριμελή 
Εξεταστική Επιτροπή για την έγκριση της εργασίας, ένα 
μέλος της οποίας είναι ο επιβλέπων/πουσα. Τα μέλη της 
Τριμελούς Εξεταστικής Επιτροπής πρέπει να έχουν την 
ίδια ή συναφή επιστημονική ειδικότητα με το αντικεί¬ 
μενο της διπλωματικής εργασίας. Ο επιβλέπων πρέπει 
να είναι μέλος Δ.Ε.Π. του Τμήματος ενώ στην τριμελή 
επιτροπή μπορούν επιπλέον να συμμετέχουν, εκτός από 
μέλη Δ.Ε.Π.τουΤμήματος, διδάσκοντες του Π.Μ.Σ. όπως 
αυτοί ορίζονται στο Άρθρο 36 του ν. 4485/2017. 

Σε εξαιρετικές περιπτώσεις, αν υφίσταται αντικειμε¬ 
νική αδυναμία ή σοβαρός λόγος, είναι δυνατή η αντι¬ 
κατάσταση του επιβλέποντα ή μέλους της Τριμελούς 
Εξεταστικής Επιτροπής μετά από αίτηση του Μ.Φ. ή/ 
και του επιβλέποντα και απόφαση της Συνέλευσης του 
Τμήματος. 

Η εκπόνηση της μεταπτυχιακής διατριβής πραγματο¬ 
ποιείται στο 3ο εξάμηνο και το αντικείμενο της πρέπει 
να έχει πρωτότυπο ερευνητικό χαρακτήρα. Η ερευνητι¬ 
κή διατριβή μπορεί να εκπονείται στα εργαστήρια του 
Τμήματος ή, εφόσον έχει εξαντληθεί η δυνατότητα αυτή, 
σε άλλα εργαστήρια Α.Ε.Ι. ή Ερευνητικών Ιδρυμάτων του 
εσωτερικού ή του εξωτερικού. 

Μετά την ολοκλήρωση της οι υποψήφιοι καλούνται να 
συγγράφουν Διατριβή Μεταπτυχιακής Ειδίκευσης (ΔΜΕ) 
σύμφωνα με το πρότυπο που υπάρχει διαθέσιμο στην 
ιστοσελίδα του Π.Μ.Σ. Γιΐΐρ://3ρριηοΙΕ)ίο.Ε)ίο.υΐΓι.9Γ. Η 
συγγραφή της μεταπτυχιακής διπλωματικής εργασίας 
γίνεται είτε στην ελληνική είτε στην αγγλική γλώσσα. 

Μετά το πέρας εκπόνησης και συγγραφής της Δ.Μ.Ε. 
από κάθε Μ.Φ., αυτή παραδίδεται στον επιβλέποντα και 
τα μέλη της τριμελούς επιτροπής. Η Τριμελής Εξεταστική 
Επιτροπή υποχρεούται να περατώσει το έργο της έγκρι¬ 
σης (με ή χωρίς διορθώσεις και σχόλια) ή απόρριψης της 
Δ.Μ.Ε. εντός 20 ημερών. Ακολούθως, η Δ.Μ.Ε. κατατίθε¬ 
ται στη Γραμματεία Π.Μ.Σ.και με ευθύνη του Διευθυντή 
του Π.Μ.Σ. ορίζεται η ημερομηνία της παρουσίασης για 
κάθε Μ.Φ. η οποία και γνωστοποιείται σε όλους τους 
διδάσκοντες του Π.Μ.Σ. Η παρουσίαση των αποτελε¬ 
σμάτων της διατριβής πραγματοποιείται με τη μορφή 
διάλεξης ενώπιον ανοικτού ακροατηρίου. 

Μετά την παρουσίαση της διατριβής, τα μέλη τηςΤρι- 
μελούς Εξεταστικής Επιτροπής Επιτροπής υποβάλλουν 
στον υποψήφιο σχετικές ερωτήσεις, στη συνέχεια κρί¬ 
νουν το πρωτότυπο της Δ.Μ.Ε. και την βαθμολογούν. 

Μετά την αξιολόγηση της διατριβής, ο υποψήφιος υπο- 
χρεούται επιπλέον να υποβάλλει στη Γραμματεία δύο (2) 
αντίτυπα σε ηλεκτρονική μορφή (1 για τη Βιβλιοθήκη και 
1 για τη Γραμματεία). 

Ο φοιτητής οφείλει να επιτύχει σε όλα τα εξεταζόμενα 
θεωρητικά μαθήματα και να συμπληρώσει όλεςτις διδα¬ 
κτικές μονάδες πριν από την παρουσίαση και εξέταση 
τηςΔΜΕ. 

Οι μεταπτυχιακές διπλωματικές εργασίες, εφόσον 
εγκριθούν από την Τριμελή Εξεταστική Επιτροπή, αναρ- 
τώνται στο διαδικτυακό τόπο της Σχολής. 

Άρθρο 5 

Εξετάσεις - Αποφοίτηση 

Η χρονική διάρκεια των εκπαιδευτικών εξαμήνων 
του Π.Μ.Σ. ορίζεται σε (14) εργάσιμες εβδομάδες από 
τις οποίες οι δώδεκα (12) περιλαμβάνουν μαθήματα και 
οι δύο (2) εξετάσεις. Ένα θεωρητικό μάθημα υπολογί¬ 
ζεται ότι έχει διδαχθεί, εφόσον έχει πραγματοποιηθεί 
το 100% των προβλεπόμενων ωρών διδασκαλίας. Σε 
περίπτωση κωλύματος κάποιου διδάσκοντος, αυτός 
ενημερώνει άμεσα την Γραμματεία.και ο υπεύθυνος δι¬ 
δάσκων του αντίστοιχου μαθήματος σε συνεργασία με 
την ΣΕ επιλαμβάνονται του θέματος το συντομότερο 
δυνατό. Εάν υπάρξει άλλο κώλυμα για συγκεκριμένη 
ημερομηνία μαθημάτων, τα μαθήματα μεταφέρονται 
σε άλλη ημερομηνία μετά από συμφωνία διδάσκοντος 
και Μ.Φ. Οι εξετάσεις γίνονται μετά την ολοκλήρωση των 
διαλέξεων κάθε μαθήματος. Όταν οι διδάσκοντες είναι 
περισσότεροι του ενός, ορίζεται ένας ως συντονιστής 
του μαθήματος. Ο συντονιστής είναι υπεύθυνος για την 
κατάρτιση του ωρολογίου προγράμματος και τον καθο¬ 
ρισμό των εξεταστικών διαδικασιών. Ο κάθε διδάσκων 
διορθώνει τις δικές του ερωτήσεις και ο τελικός βαθμός 
εξάγεται βάσει της βαθμολογίας κάθε διδάσκοντος και 
κατατίθεται στη Γραμματεία από το συντονιστή του μα¬ 
θήματος. Η αξιολόγηση των φοιτητών επαφίεται στον 
διδάσκοντα καθηγητή και μπορεί να είναι τελική γραπτή 
ή προφορική ή και τα δύο, ενδιάμεση εξέταση, συγγρα¬ 
φή εργασιών, παρουσίαση εργασιών. Οι επανεξετάσεις 
των αποτυχόντων φοιτητών καθορίζονται ύστερα από 
συνεργασία με το συντονιστή του αντίστοιχου μαθήμα¬ 
τος. Η κατάθεση της βαθμολογίας γίνεται μέσα σε δεκα¬ 
πέντε ημέρες από τη λήξη των εξετάσεων. Ο Μ.Φ. είναι 
υποχρεωμένος να προσέλθει στην γραπτή εξέταση όλων 
των διδαχθέντων μαθημάτων του εξαμήνου. Κάθε περί¬ 
πτωση αποτυχίας στα μαθήματα εξετάζεται από τη Σ.Ε. 
του Π.Μ.Σ.. Η αξιολόγηση της απόδοσης των Μ.Φ. στις 
γραπτές εξετάσεις των θεωρητικών μαθημάτων γίνεται 
με βάση την δεκαβάθμια κλίμακα και με ακρίβεια 0.5. Η 
βαθμολόγηση της Δ.Μ.Ε. γίνεται από την τριμελή επιτρο¬ 
πή όπως αναφέρθηκε στο άρθρο 4. Ο τελικός βαθμός 
προκύπτει από τον μέσο όρο της βαθμολογίας όλων των 
βαθμολογητών με συντελεστές 70% για τον επιβλέποντα 
καθηγητή, 10% για κάθε μέλος της τριμελούς επιτροπής 
και 10% για την επίδοση στην προφορική υποστήριξη 
της διπλωματικής. Επιτυχής θεωρείται η εξέταση που 
συμπληρώνει βαθμολογία τουλάχιστον 5. 

Αν ο μεταπτυχιακός φοιτητής αποτύχει για δεύτερη 
φορά στην εξέταση μαθήματος ή μαθημάτων, ακο¬ 
λουθείται η διαδικασία του άρθρου 34, παρ. 6 του 
ν.4485/2017. 


Η βαθμολογική κλίμακα για την αξιολόγηση της επί- 
δοσηςτων μεταπτυχιακών φοιτητών στα μαθήματα ορί¬ 
ζεται από μηδέν (0) έως δέκα (10), ως εξής: 

Άριστα (8,5 έως 10) 

Λίαν Καλώς (6,5 έως 8,5 μη συμπεριλαμβανομένου) 

Καλώς (5 έως 6,5 μη συμπεριλαμβανομένου). 

Προβιβάσιμος βαθμός είναι τουλάχιστον το πέντε (5). 

Ο συνολικός βαθμός του Διπλώματος Μεταπτυχιακών 
Σπουδών (Δ.Μ.Σ.) προκύπτει από τον σταθμικό μέσο 
όρο των μαθημάτων του Π.Μ.Σ. και της Μεταπτυχιακής 
Διπλωματικής Εργασίας (η στάθμιση γίνεται από τις πι¬ 
στωτικές μονάδες των μαθημάτων και της Δ.Μ.Ε.) και 
υπολογίζεται, με ακρίβεια δεύτερου δεκαδικού ψηφίου, 
με τον ακόλουθο τρόπο: 

Ο βαθμός κάθε μαθήματος και της Μεταπτυχιακής Δι¬ 
πλωματικής Εργασίας πολλαπλασιάζεται με τον αντίστοι¬ 
χο αριθμό πιστωτικών μονάδων (ΕΈΤ5) και το άθροισμα 
των γινομένων διαιρείται με τον αριθμό των πιστωτικών 
μονάδων που απαιτούνται για τη λήψη του Δ.Μ.Σ. 

βαθμός Μ.Δ.Ε. = άθροισμα γινομένων (βαθμού κάθε 
μαθήματος χ αντίστοιχα Ε0Τ5 κάθε μαθήματος) + (βαθ¬ 
μός μεταπτυχιακής διπλωματικής εργασίας χ ΕΈΤ5) προς 
το σύνολο των Ε0Τ5. 

Τελετουργικό αποφοίτησης 

Ένας μεταπτυχιακός φοιτητής ή φοιτήτρια θεωρείται 
κάτοχος του Μεταπτυχιακού Διπλώματος Ειδίκευσης 
από τη στιγμή που ολοκλήρωσε πλήρως τις υποχρεώ¬ 
σεις του. 

Η καθομολόγηση για τους μεταπτυχιακούς φοιτητές 
και φοιτήτριες τελείται από τον Κοσμήτορα της κάθε Σχο¬ 
λής, παρουσία των Π ρυτανικών Αρχών, των Διευθυντών 
των Προγραμμάτων και των Προέδρων των Τμημάτων. 

Ο τύπος του Διπλώματος Μεταπτυχιακών Σπουδών 
και το κείμενο της καθομολόγησης των διπλωματούχων 
καθορίζεται σύμφωνα με την απόφαση της Συγκλήτου 
του Πανεπιστημίου Θεσσαλίας. 

Τ ύπος Απονεμόμενου Διπλώματος 

Μεταπτυχιακών Σπουδών (ΔΜΣ) 

Ο τίτλος του Διπλώματος Μεταπτυχιακών Σπουδών 
είναι δημόσιο έγγραφο και απονέμεται από το Π.Μ.Σ. 
του Τμήματος. 

Το Δίπλωμα Μεταπτυχιακών Σπουδών εκδίδεται από 
τη Γραμματεία. Στο Δίπλωμα που περιλαμβάνει έμβλη¬ 
μα του Ιδρύματος, αναγράφονται το Πανεπιστήμιο 
Θεσσαλίας, το Τμήμα που οργανώνει το Π.Μ.Σ., ο τίτλος 
του Π.Μ.Σ., η χρονολογία περάτωσης των σπουδών, η 
χρονολογία έκδοσης του ΔΜΣ, ο αριθμός πρωτοκόλ¬ 
λου αποφοίτησης, τα στοιχεία του μεταπτυχιακού/κης 
φοιτητή/τριας και ο χαρακτηρισμός αξιολόγησης Καλώς, 
Λίαν Καλώς, Άριστα. Στον απόφοιτο του Διπλώματος Με¬ 
ταπτυχιακών Σπουδών μπορεί να χορηγείται, πριν την 
απονομή, βεβαίωση επιτυχούς παρακολούθησης και 
περάτωσης του Π.Μ.Σ. 

Επιπλέον του Διπλώματος Μεταπτυχιακών Σπουδών 
χορηγείται Παράρτημα Διπλώματος [άρθρο 15 του 
ν. 3374/2005 και της υπουργικής απόφασης Φ5/89656/ 
ΒΕ/13-8-2007 (ΦΕΚ 1466 τ.Β')], το οποίο είναι ένα επεξη- 




Τεύχος Β' 2855/17.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


36513 


γηματικό έγγραφο που παρέχει πληροφορίες σχετικά με 
την φύση, το επίπεδο, το γενικότερο πλαίσιο εκπαίδευ¬ 
σης, το περιεχόμενο και το καθεστώς των σπουδών, οι 
οποίες ολοκληρώθηκαν με επιτυχία το οποίο όμως δεν 
υποκαθιστά τον επίσημο τίτλο σπουδών ή την αναλυτική 
βαθμολογία μαθημάτων που χορηγεί το Ίδρυμα. 

Άρθρο 6 

Διδασκαλία-Διδάσκοντες 

Οι διδάσκοντες στο Π.Μ.Σ. προέρχονται κατά εξήντα 
τοις εκατό (60%) τουλάχιστον από μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π., ή αφυπηρετήσαντα μέλη Δ.Ε.Π. του 
Τμήματος Βιοχημείας και Βιοτεχνολογίας ή διδάσκοντες 
σύμφωνα με το π.δ. 407/1980 (Α' 112) ή το άρθρο 19 του 
ν. 1404/1983 (Α’ 173) ή την παρ. 7 του άρθρου 29 του 
ν. 4009/2011. με βάση την συνάφεια της ειδικότητας 
τους. Τα μέλη Ε.Ε.Π., Ε.ΔΙ.Π. και Ε.Τ.Ε.Π. πρέπει να είναι 
κάτοχοι διδακτορικού διπλώματος, Με εισήγηση του 
Διευθυντή και της Συντονιστικής Επιτροπής του Π.Μ.Σ., 
η οποία βασίζεται στην αξιολόγηση των αναγκών σε 
διδακτικό προσωπικό του Π.Μ.Σ., ιδιαίτερα για εξειδι- 
κευμένα αντικείμενα, και ακόλουθη απόφαση της Συ¬ 
νέλευσης του Τ.Β.Β., είναι δυνατή η ανάθεση διδακτικού 
έργου, για περιορισμένο αριθμό διαλέξεων, σε μέλη ΔΕΠ 
άλλων Τμημάτων του ίδιου Α.Ε.Ι. ή σε μέλη ΔΕΠ άλλων 
Α.Ε.Ι. ή ερευνητών από ερευνητικά κέντρα ή προκυρη- 
ξη νέων θέσεων για προσλήψεις.διδασκόντων οι οποίοι 
διαθέτουν αποδεδειγμένα εξειδικευμένες γνώσεις που 
θα τεκμηριώνονται από το βιογραφικό σημείωμα ή από 
πρόσθετα στοιχεία. Με απόφαση της Συνέλευσης του 
Τμήματος, η οποία λαμβάνεται ύστερα από εισήγηση 
του Διευθυντή του Π.Μ.Σ., είναι δυνατή η διδασκαλία 
από επισκέπτες, καταξιωμένους επιστήμονες που έχουν 
θέση ή προσόντα καθηγητή ή ερευνητή σε ερευνητι¬ 
κό κέντρο της αλλοδαπής, με εξειδικευμένες γνώσεις ή 
σχετική εμπειρία στο γνωστικό αντικείμενο του Π.Μ.Σ. 
Η πρόσκληση επισκέπτη από την αλλοδαπή πραγματο¬ 
ποιείται με ανάθεση διδασκαλίας κατά τα ισχύοντα για 
την ανάθεση διδασκαλίας στα μέλη ΔΕΠ του Ιδρύματος. 
Ο ανωτέρω περιορισμός δεν ισχύει εφόσον ο καλούμε¬ 
νος διδάσκει εθελοντικά, χωρίς αμοιβή, αποζημίωση ή 
άλλη οικονομική απολαβή πλην των οδοιπορικών του, 
σύμφωνα με τα οριζόμενα στην υποπαράγραφο Δ9 της 
παρ. Δ του άρθρου 2 του ν. 4336/2015. Για κάθε διδα¬ 
σκόμενο μάθημα ορίζεται ως συντονιστής ένα μέλος 
ΔΕΠ του Τ.Β.Β., ο οποίος αναλαμβάνει την ευθύνη για 
την εύρυθμη διεξαγωγή του. Ο συντονιστής προσκο¬ 
μίζει στη Γραμματεία, κατά την έναρξη κάθε εξαμήνου, 
πρόγραμμα διαλέξεων, εργαστηριακών ασκήσεων κ.λ.π., 
όπου αναφέρεται ο διδάσκων, το συνολικό περιεχόμενο, 
η βιβλιογραφία και ο τρόπος εξέτασης για το αντίστοιχο 
μάθημα. 

Άρθρο 7 

Αξιολόγηση 

Η αξιολόγηση ακολουθεί τις διαδικασίες που καθορί¬ 
ζονται στο άρθρο 44 του ν.4485/2017. 

Α. Αξιολόγηση από τους φοιτητές 

Οι Μ.Φ. μετά την λήξη κάθε μαθήματος, παραδίδουν 


ανώνυμο συμπληρωμένο ερωτηματολόγιο στη Γραμμα¬ 
τεία, που αφορά την αξιολόγηση του περιεχομένου κάθε 
μαθήματος, τον τρόπο διδασκαλίας και εξέτασης του 
από τον διδάσκοντα, παρατηρήσεις για βελτίωση του, 
και αξιολόγηση κάθε διδάσκοντα με δεδομένη κλίμακα. 

Β. Εσωτερική αξιολόγηση 

Η εσωτερική αξιολόγηση του Π.Μ.Σ. γίνεται στο πλαί¬ 
σιο της εσωτερικής αξιολόγησης του Τμήματος Βιοχη¬ 
μείας και Βιοτεχνολογίας. 

Άρθρο 8 
Τέλη Φοίτησης 

Με απόφαση της Συνέλευσης προβλέπεται η καταβο¬ 
λή τελών φοίτησης 4.000 ευρώ για τους μεταπτυχιακούς 
φοιτητές του Π.Μ.Σ. Η καταβολή των τελών φοίτησης 
γίνεται από τους μεταπτυχιακούς φοιτητές κατά την εγ¬ 
γραφή στο Π.Μ.Σ. για το Α' εξάμηνο και σε δύο ισόποσες 
δόσεις για καθένα από τα υπόλοιπα εξάμηνα. Η παρά¬ 
λειψη καταβολής διδάκτρων οδηγεί σε αποκλεισμό από 
τις εξετάσεις του εξαμήνου. 

Απαλλάσσονται από τα τέλη φοίτησης, οι Μ.Φ. των 
οποίων το εισόδημα (ατομικό ή οικογενειακό) δεν υπερ¬ 
βαίνει το μεν ατομικό το εκατό τοις εκατό (100%), το δε 
οικογενειακό το εβδομήντα τοις εκατό (70%) του εθνι¬ 
κού διάμεσου ισοδύναμου εισοδήματος, σύμφωνα μετά 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής (ΕΛ.ΣΤΑΤ.) 1 . Για την εφαρμο¬ 
γή της παρούσας παραγράφου λαμβάνεται υπόψητο ει¬ 
σόδημα του τελευταίου φορολογικού έτους για το οποίο 
κατά το χρόνο της επιλογής στο Π.Μ.Σ. έχει ολοκληρωθεί 
η εκκαθάριση φόρου σύμφωνα με όσα ορίζονται στον 
Κώδικα Φορολογίας Εισοδήματος. 

Οι απαλλασσόμενοι φοιτητές δεν θα πρέπει να ξε¬ 
περνούν το ποσοστό του τριάντα τοις εκατό (30%) του 
συνολικού αριθμού των φοιτητών που εισάγονται στο 
Π.Μ.Σ. και αφορά τη συμμετοχή σε ένα μόνο Π.Μ.Σ. Σύμ¬ 
φωνα με το άρθρο 35 του ν. 4485/2017, αν οι δικαιού¬ 
χοι υπερβαίνουν το ανωτέρω ποσοστό, επιλέγονται με 
σειρά κατάταξης ξεκινώντας από αυτούς που έχουν το 
μικρότερο εισόδημα. 

Η αίτηση απαλλαγής από τα τέλη φοίτησης υποβάλλε¬ 
ται από τον ενδιαφερόμενο στο Τμήμα ύστερα από την 
ολοκλήρωση της διαδικασίας επιλογής των φοιτητών 
στο Π.Μ.Σ. Σε καμία περίπτωση η οικονομική αδυνα¬ 
μία δεν αποτελεί λόγο μη επιλογής. Όσοι λαμβάνουν 
υποτροφία από άλλη πηγή δεν δικαιούνται απαλλαγή. 
Η απαλλαγή ισχύει για τα 2 πρώτα εξάμηνα φοίτησης. 

Άρθρο 9 
Υποτροφίες 

Ο οικείος Κανονισμός Μεταπτυχιακών Σπουδών 
προβλέπει τη χορήγηση υποτροφιών σε Μ.Φ. για την 
παρουσίαση των ερευνητικών τους αποτελεσμάτων σε 
συνέδρια, σύμφωνα με πρόταση της Σ.Ε. και απόφαση 
της Συνέλευσης του Τμήματος. Οι υποτροφίες δίνονται 

1 (άρθρο 35 παρ. 2) Με απόφαση του Υπουργού Παιδείας. Έρευ¬ 
νας και θρησκευμάτων, η οποία δημοσιεύεται στην Εφημερίδα της 
Κυβερνήσεως ορίζεται κάθε θέμα σχετικό με την εφαρμογή των 
διατάξεων για την απαλλαγή τελών φοίτησης. 

με βάση ακαδημαϊκά, αντικειμενικά κριτήρια (ενδεικτι¬ 
κά: αφορούν φοιτητές κανονικής φοίτησης, μέσος όρος 
βαθμολογίας προηγούμενου εξαμήνου, κ.λπ) και εγγρά- 
φονται στον εγκεκριμένο προϋπολογισμό του Π.Μ.Σ. Οι 
όροι χορήγησης, οι υποχρεώσεις και τα δικαιώματα των 
υποτρόφων καθορίζονται με απόφαση της Συνέλευσης 
του Τμήματος. 

Άρθρο 10 

Διοικητική-Τεχνική υποστήριξη 

Η διοικητική και η τεχνική υποστήριξη του Π.Μ.Σ. προ- 
σφέρεται από τοΤ.Β.Β. του Πανεπιστημίου Θεσσαλίας. Η 
διοικητική και τεχνική υποστήριξη μπορεί να γίνει και 
με την πρόσληψη εξωτερικών συνεργατών, όταν αυτό 
κριθεί απαραίτητο, η οποία βαρύνει τον προϋπολογισμό 
του Προγράμματος. 

Καθήκοντα της Γραμματείας, είναι: 
ί. Η προετοιμασία της πρόσκλησης εκδήλωσης ενδιαφέ¬ 
ροντος για το Π.Μ.Σ. και η ενημέρωση των υποψηφίων. 

μ. Η υποστήριξη των εκπαιδευτικών, διοικητικών, και 
οικονομικών δραστηριοτήτων του Π.Μ.Σ. 

Μί. Ο συντονισμός ενεργειών προβολής και δημοσιό¬ 
τητας του Π.Μ.Σ. 

ίν. Η τήρηση αρχείων έργου και δεικτών αξιολόγησης 
του προγράμματος. 

Άρθρο 11 

Άοιπά 

Έσοδα του Π.Μ.Σ.- 

Διαδικασία Οικονομικής Διαχείρισης 
Τα έσοδα του Π.Μ.Σ. προέρχονται από τέλη φοίτησης. 
Σύμφωνα με το άρθρο 37 παρ. 4 του η. 4485/2017, η 
διαχείριση των εσόδων του Π.Μ.Σ. γίνεται από τον Ε.Λ.Κ.Ε 
του Π.Θ. και κατανέμεται κατά 70% σε λειτουργικά έξοδα 
του Προγράμματος και κατά 30% σε λειτουργικά έξοδα 
του Ιδρύματος. Το Π.Θ. οφείλει ετησίως να δημοσιεύει, 
με ανάρτηση στην ιστοσελίδα του, απολογισμό εσόδων- 
εξόδων, με αναγραφή της κατανομής των δαπανών ανά 
κατηγορία και το ύψος των τελών φοίτησης, των αμοι¬ 
βών των διδασκόντων στο Π.Μ.Σ. και του αριθμού των 
διδασκόντων που τις εισέπραξαν. 


Υλικοτεχνική υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομή του Τμήμα¬ 
τος Βιοχημείας και Βιοτεχνολογίας του Πανεπιστημίου 
Θεσσαλίας. 

Διάρκεια Άειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2020-2021 με την επιφύλαξη των διατάξεων της 
παρ. 8 του άρθρου 32 του ν.4485/2017 (ΦΕΚ 114/τ.Α’). 

Αογοκλοπή 

Καταθέτοντας οποιαδήποτε μεταπτυχιακή εργασία, ο 
μεταπτυχιακός/κη φοιτητής/τρια υποχρεούται να ανα¬ 
φέρει αν χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Αογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέουσα 
αναφορά. Η παράθεση οποιοσδήποτε υλικού τεκμηρί¬ 
ωσης, ακόμη και από μελέτες του/της ιδίου/ας του/της 
υποψηφίου/ας, χωρίς σχετική αναφορά, μπορεί να στοι¬ 
χειοθετήσει απόφαση της Συνέλευσης του Τμήματος για 
διαγραφή του/της. Στις παραπάνω περιπτώσεις -και μετά 
από αιτιολογημένη εισήγηση του/της επιβλέποντος/σας 
καθηγητή/τριας- η Συνέλευση του Τμήματος μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Σ.Ε. του Π.Μ.Σ. για κρί¬ 
ση και εισήγηση για αντιμετώπιση του προβλήματος στη 
Συνέλευση τουΤμήματος. Ως παραβάσεις θεωρούνται και 
τα παραπτώματα της αντιγραφής ή της λογοκλοπής και 
γενικότερα κάθε παράβαση των διατάξεων περί πνευ¬ 
ματικής ιδιοκτησίας από μεταπτυχιακό/κη φοιτητή/τρια 
κατά τη συγγραφή εργασιών στο πλαίσιο των μαθη μάτων 
ή την εκπόνηση μεταπτυχιακής διπλωματικής εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

